IZVESTAJ

Službenika za ravnopravnost polova opštine Zubin Potok za 2020.godinu.

Rad i aktivnosti kancelarije za ravnopravnost polova:

Kao što je svima poznato, u prethodnoj godini, zbog pandemije virusa COVID-19 i zbog

obaveze poštovanja epidemioloških mera koje je propisao krizni štab, rad službi bio je ograničen.

Tokom prošle godine nastojala sam da svojim zalaganjem integrišem rodnu ravnopravnost u svim oblastima društvenog života. Takođe, nastojala sam da doprinesem podizanju svesti o jednakosti među polovima.

Redovno pratim statističke podatke i o broju žena i muškaraca: zaposlenim u institucijama, na rukovodećim mestima, dece u školama i t.d.

Na početku godine održala sam nekoliko radionica na temu ''integracija žena iz seoskih sredina u sve sfere javnog i društvenog života''. Radionice su održavane u mesnim kancelarijma. Učestvujem na raznim sastancima i treninzima organizovanim od strane međunarodnih organizacija i agencija: OSCE, UNHABITAT, UNWOMEN, itd.

Održavam redovne kontakte sa službenicom za ravnopravnost polova u opštini Leposavić i Zvečan budući da je saradnja sa ostalim službenicama neostvariva iz raznih razloga.

Početkom godine održala sam sastanak sa ženama zaposlenim u opštinskoj upravi ’’Položaj zaposlene žene’’. Na sastanku je prisustvovalo 16 žena i 4 muškaraca. Sastanak je prosao u dobrom raspoloženju. Učešće je u diskusiji uzeli su svi učesnici. Na kraju sastanka dosli smo do zaključka da su žene i muškarci ravnopravni na svojim radnim mestima i da ne postoji nikakav vid diskriminacije po polnoj osnovi.

Redovno radim na prikupljanju podataka o polnoj strukturi zaposlenih, dece u školama , osoba na rukovodećim mestima itd.

Održala sam okrugli sto sa učenicima i profesorima srednje škole ’’Grigorije Božović’’ u Zubinom Potoku na temu’’Vršnjačko nasilje’’, u trajanu od dva dana. Učestvovali su učenici svih odeljenja od 1-4 godine.

Moram da napomenem da, prillikom planiranja budzeta za 2020.godinu, nisu planirana sredstva za Kancelariju za ravnopravnost polova, iako sam na javnoj raspravi o planiraniranju budzeta tražila da se odredjena sredstva izdvoje za potrebe ove kancelarije. Iz tog razloga ja nemam velike mogucnosti za organizovanje određenih aktivnosti koje proizilaze iz Plana rada za ovu godinu.

Održavam redovne nedeljne sastanke sa službenicima Centra za socijalni rad u Zubinom Potoku i službenicima KPS a vezano za borbu protiv nasilja u porodici.

Službenica za ravnopravnost polova opštine Zubin Potok

**Milena Baščarević**